|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция:** Министерство на околната среда и водите | **Нормативен акт:** Проект на Постановление на Министерския съвет за изменение и допълнение на нормативни актове |
| **За включване в законодателната/оперативната програма на Министерския съвет за периода:** 01.01.2018 – 30.06.2018 г. | Дата: 20.02.2018 г. |
| **Контакт за въпроси**: | **Телефони:** |
| 1. Дефиниране на проблема:  *1.1. Кратко опишете проблема и причините за неговото възникване. Посочете аргументите, които обосновават нормативната промяна*  С проекта на ПМС за изменение и допълнение на нормативни актове се изменят следните наредби:   * Наредба за разделно събиране на биоотпадъците и третиране на биоразградимите отпадъци; * Наредбата за излязлото от употреба електрическо и електронно оборудване (НИУЕЕО); * Наредбата за излезлите от употреба моторни превозни средства (НИУМПС); * Наредба за реда и начина за изчисляване на размера на финансовата гаранция или еквивалентна застраховка и за предоставяне на годишни справки-декларации при трансграничен превоз на отпадъци.   Проблемите може да бъдат разгледани най-общо чрез следните показатели:   * Tехнически пропуски в Наредба за разделно събиране на биоотпадъците и третиране на биоразградимите отпадъци и необходимост от подобряване съдържанието на текстовете в наредбата с цел по – ефективно приложение; * Пропуски по отношение обхвата на допустимите области на употреба на стабилизираната органична фракция от процеса на механично-биологично третиране и ферментационния продукт, получен в резултат на анаеробно третиране на биоразградими отпадъци; * Непълно в съответствие на НИУЕЕО с Директива 2012/19/ЕC на Европейския парламент и на Съвета от 4 юли 2012 година относно отпадъци от електрическо и електронно оборудване; * Зачестили случаи на умишлено премахване, както и кражби на катализатори от МПС, които се предават като отпадъци поради високата им цена, дължаща се на съдържащите се в тях ценни метали; * Изключение от забраната за използване на олово в акумулаторни батерии в системи с високо напрежение (системи, които имат постоянно напрежение по-голямо от 75 V, както е определено в Директива 2006/95/ЕО на Европейския парламент и на Съвета от 12 декември 2006 г. за сближаване на законодателствата на държавите членки относно електрически съоръжения, предназначени за използване при някои ограничения на напрежението (ОВ L 374, 27.12.2006 г., стр. 10), които се използват само за задвижване на моторни превозни средства (МПС) от категории M1 и N1; * Липса на възможност за предоставяне на финансова гаранция в по-нисък размер в случаите на превози на неопасни рециклируеми отпадъци, когато за тях се изисква процедура на предварителна писмена нотификация и съгласие.   *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или въвеждане на нови технологични възможности (например съвместни инспекции между няколко органа и др.)*  Съгласно разпоредбите на настоящата Наредба за разделно събиране на биоотпадъците и третиране на биоразградимите отпадъци, стабилизирана органична фракция от МБТ може да се използва за рекултивация на депа и минни разкривки, ландшафтни дейности, при строителството на пътища или да се обезвреди чрез депониране.  Към момента практиката показва, че на териториите на регионалните системи за управление на отпадъците няма достатъчно обекти, подходящи за рекултивация или за извършване на ландшафтни дейности със стабилизирана органична фракция от МБТ, при което същата се предава за депониране. Следвайки йерархията за управление на отпадъците, депонирането се счита за най-крайния и икономически неизгоден вариант за обезвреждане на отпадъците.  Стабилизираната органична фракция от МБТ представлява отпадък, който се характеризира с ниско съдържание на сухо органично вещество (до 15%) и може да се използва като алтернативен заместител на масово използваните в практиката до момента земни почви, които се явяват природен ресурс при „ежедневно запръстяване“ на депонирани отпадъци по работни участъци на депото.  Наредбата не урежда възможността използването на стабилизираната органична фракция от МБТ да бъде използвана за “насипни дейности“ по смисъла на ЗУО, а именно дейности по оползотворяване, при които подходящи отпадъци се използват за инженерни цели в строителството на депа и където отпадъкът е заместител на неотпадъчни материали.  С прилагането на действащата НИУЕЕО липсва пълно хармонизирано прилагане на Директива 2012/19/ЕC на Европейския парламент и на Съвета от 4 юли 2012 година относно отпадъци от електрическо и електронно оборудване, което може да доведе и до наказателна процедура.  Като държава-членка на Европейския съюз сме задължени да въвеждаме европейското законодателство в националното, поради което до 6 юни 2018 г. следва да сме транспонирали *Директива (ЕС) 2017/2096.*  Член 4, параграф 2, буква а) от Директива 2000/53/ЕО забранява използването на олово, живак, кадмий или шествалентен хром в материали и компоненти на превозни средства, пуснати на пазара след 1 юли 2003 г. В приложение II към Директива 2000/53/ЕО се изброяват материалите и компонентите на превозните средства, освободени от забраната, постановена в член 4, параграф 2, буква а) от същата директива. Превозните средства, пуснати на пазара преди датата на изтичане на дадено освобождаване, както и резервните части за тях, могат да съдържат олово, живак, кадмий или шествалентен хром в материалите и компонентите, изброени в приложение II към Директива 2000/53/ЕО. Посоченото приложение се изменя редовно в съответствие с научно-техническия напредък.  С Директива (ЕС) 2017/2096 се извършва осмото изменение на приложение II, с което е определена дата за изтичане на освобождаване от забраната за използване на олово в системи с високо напрежение, които се използват само за задвижване в превозни средства от категории M1 и N1, а за другите разгледани употреби на оловото като легиращ елемент в алуминий с тегловно съдържание на олово до 0,4 %, като легиращ елемент в медна сплав с тегловно съдържание на олово до 4 % и олово и оловни съединения в акумулаторни батерии за всички други превозни средства са определени дати за преразглеждане в зависимост от това какво е показала оценката на научно-техническия напредък за наличието на алтернативи.  В нормативната уредба липсват конкретни разпоредби, с които могат да се ограничат случаите на умишлено премахване, както и кражбите на катализатори от МПС, които се предават като отпадък поради високата им цена, дължаща се на съдържащите се в тях ценни метали.  Съгласно сега действащата Наредба за реда и начина за изчисляване на размера на финансовата гаранция или еквивалентна застраховка и за предоставяне на годишни справки-декларации при трансграничен превоз на отпадъци, дължимата финансова гаранция е в размер на 2000 лв./тон както за превозите на опасни отпадъци, така за износа на неопасни отпадъци от Зеления списък на *Регламент (ЕО) №1013/2006 относно превози на отпадъци,* за които се изисква предварителна писмена нотификация и съгласие.  Всички тези проблеми не могат да бъдат решени в рамките на сега действащата нормативна уредба, поради което се правят необходимите промени в по-горе цитираните наредби.  *1.3. Посочете дали са изготвени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт. | |
| 2. Цели:  *Посочете целите, които си поставя нормативната промяна по конкретен и измерим начин и график за тяхното постигане. Съответстват ли целите на действащата стратегическа рамка?*   1. **Наредба за разделно събиране на биоотпадъците и третиране на биоразградимите отпадъци**   Основни цели на проекта за изменение и допълнение на Наредбата за разделно събиране на биоотпадъците и третиране на биоразградимите отпадъци са:   * Подобряване на нормативната уредба по управление на биоразградимите отпадъци с цел по-ефективното ѝ прилагане и постигане на целите на национално и европейско ниво; * Подобряване съдържанието на текстовете в наредбата с цел по – ефективно приложение.   С изменението на Наредба за разделно събиране на биоотпадъците и третиране на биоразградимите отпадъци се цели подобряване на нормативната уредба, свързана с управлението на биоразградимите отпадъци. Като резултат това ще доведе до по-ефективно управление на биоразградимите отпадъци, както и достигане на целите, заложени в Закона за управление на отпадъците и Рамковата директива за отпадъците. Съгласно Рамковата директива за отпадъците, трябва да се предприемат мерки за насърчаване на разделното събиране и третиране на биоотпадъците, чрез компостиране и анаеробно разграждане, с което да се постигне изпълнението на целите по чл. 31, ал. 1 от ЗУО а именно:  • най-късно до 1 януари 2020 г. подготовка за повторна употреба и рециклиране на отпадъчни материали, включващи хартия и картон, метал, пластмаса и стъкло от домакинствата и подобни отпадъци от други източници на не по-малко от 50 на сто от общото тегло на тези отпадъци;  • най-късно до 31 декември 2020 г. ограничаване на количеството депонирани биоразградими битови отпадъци до 35 на сто от общото количество на същите отпадъци, образувани в Република България през 1995 г.  Подобренията в наредбата са в синхрон с главната стратегическа цел на страната в сферата на управлението на отпадъците - *„Общество и бизнес, които не депонират отпадъци“* заложена в Националния план за управление на отпадъците 2014-2020 г. и по специално по отношение на изпълнение на Програмата за достигане на целите и изискванията за биоразградимите отпадъци в т.ч. за биоотпадъците. Това от своя страна е стъпка напред по пътя на ресурсната ефективност.   1. **Наредба за излязлото от употреба електрическо и електронно оборудване**   Целта на промяната в наредбата е отстраняване на непълнотата в съответствието на наредбата с Директива 2012/19/ЕC на Европейския парламент и на Съвета от 4 юли 2012 година относно отпадъци от електрическо и електронно оборудване.   1. **Наредба за излезлите от употреба моторни превозни средства**   Направените предложения за промени в НИУМПС са с цел ограничаване на случаите на умишлено премахване и кражби на катализатори, които се предават като отпадък, както и въвеждането на изискванията на *Директива (ЕС) 2017/2096* в българската нормативна уредба*.*   1. **Наредба за реда и начина за изчисляване на размера на финансовата гаранция или еквивалентна застраховка и за предоставяне на годишни справки-декларации при трансграничен превоз на отпадъци**   Целта на промяната е намаляване на размера на финансовата гаранция, изискуема от износителите на неопасни отпадъци, включени в Зеления списък на *Регламент (ЕО) №1013/2006 относно превози на отпадъци,* за държави, за които се изисква процедура на предварителна писмена нотификация и съгласие, посредством въвеждане на възможност за изчисляването й по формула, която взима предвид реалната стойност на очакваните разходи. | |
| 3. Идентифициране на заинтересованите страни:  *Посочете всички потенциални засегнати и заинтересовани страни, върху които*  *предложението ще окаже пряко или косвено въздействие (бизнес в дадена*  *област/всички предприемачи, неправителствени организации, граждани/техни*  *представители, държавни органи, др.).*  **Наредба за разделно събиране на биоотпадъците и третиране на биоразградимите отпадъци**   * Оператори на съоръжения за компостиране/анаеробно разграждане на биоразградими отпадъци; * Оператори на съоръжения за механично-биологично третиране на смесени битови отпадъци (МБТ); * Регионални инспекции по околна среда и води (16 бр); * Областни дирекции по безопасност на храните (28 бр); * Общини (Брой – 265);   **Наредба за излязлото от употреба електрическо и електронно оборудване**   * Лица, които пускат на пазара ЕЕО;   **Наредба за излезлите от употреба моторни превозни средства**   * Лица, които пускат на пазара автомобили от категории M1 и N1, задвижвани със системи с високо напрежение, съдържащи олово; * Лица, които използват автомобили от категории M1 и N1, задвижвани със системи с високо напрежение, съдържащи олово; * Собственици на МПС; * Автосервизи; * Оператори на центрове за разкомплектоване и операторите на площадки за събиране и съхраняване на ИУМПС;   **Наредба за реда и начина за изчисляване на размера на финансовата гаранция или еквивалентна застраховка и за предоставяне на годишни справки-декларации при трансграничен превоз на отпадъци**   * Лица - износителите на неопасни отпадъци, включени в Зеления списък на *Регламент (ЕО) №1013/2006 относно превози на отпадъци,* за държави, за които се изисква процедура на предварителна писмена нотификация и съгласие – средно 25 бр./год. | |
| 4. Варианти на действие:  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“*  **Вариант 1: Без действие**  При този вариант не се предвижда изменение и допълнение на наредбите.  Няма да е възможно стабилизираната органична фракция да се използва за ежедневно запръстяване и в обратни насипи, а ще се налага операторите на съоръженията да търсят икономически по-неизгодни решения, например депониране.  Ще продължат да съществуват неяснотите по отношение прилагане на Наредбата за разделно събиране на биоотпадъците и третиране на биоразградимите отпадъци и неизпълнение на основната цел на акта и целите по ЗУО.  Като обобщение може да се посочи, че неяснотите в текстовете на Наредбата за разделно събиране на биоотпадъците и третиране на биоразградимите отпадъци ще продължат да съществуват. Това от своя страна е предпоставка за продължаването на изпитване на затруднения при прилагането на същата.  Директива (ЕС) 2017/2096 няма да е транспонирана, а Директива 2012/19/ЕC ще е непълно и неточно транспонирана, което може да доведе до наказателни процедури.  Няма да се ограничат случаите на умишлено премахване и кражби на катализатори от МПС.  Износителите на неопасни отпадъци, включени в Зеления списък на *Регламент (ЕО) №1013/2006 относно превози на отпадъци,* за държави, за които се изисква процедура на предварителна писмена нотификация и съгласие би следвало да представят финансова гаранция в размер на 2000 лв./тон отпадък подобно на лицата, организиращи трансгранични превози на опасни отпадъци.  **Вариант 2: Приемане на Постановление на Министерския съвет за изменение и допълнение на нормативни актове**  С ПМС за изменение и допълнение на нормативни актове се планира да се извършат следните промени в четирите нормативни акта:   * **Наредба за разделно събиране на биоотпадъците и третиране на биоразградимите отпадъци**   Ще серазшири обхвата на допустимите области на употреба на стабилизираната органична фракция от процеса на механично-биологично третиране (използване за запръстяване на депа) и ферментационния продукт, получен в резултат на анаеробно третиране на биоразградими отпадъци (използване за земеделие) с цел спазване на йерархията за управление на отпадъците и изпълнение на целта за намаляване на количеството депонирани биоразградими отпадъци с 35% до 2020 г. Текстовете ще бъдат прецизирани в посока намаляване на административната и регулаторната тежест и по-ефикасно прилагане на нормативния акт.   * **Наредбата за излязлото от употреба електрическо и електронно оборудване**   Ще бъдат отразени забележките от ЕК от полученото писмо запитване относно транспониране на Директива 2012/19/ЕС, като се премахне алтернатива на изключението, предвидено от националното законодателство, което не е в съответствие с директивата, ще бъде уточнено, че лицата, които пускат на пазара ЕЕО осигуряват на лицата, които извършват събиране, съхраняване, предварително третиране и оползотворяване безплатно информацията за различните компоненти и материали на ЕЕО, както и местоположението на опасните вещества и смеси в него с цел улесняване на повторната употреба и правилното и екологосъобразно предварително третиране, оползотворяване и обезвреждане на ИУЕЕО, включително поддръжката и ремонта му и ще бъдат допълнени определенията на „медицинско изделие“ и „диагностично медицинско изделие in vitro“ в съответствие с изискванията на директивата.   * **Наредбата за излезлите от употреба моторни превозни средства**   Ще бъде изменено приложение № 1 от наредбата в съответствие с изискванията на Директива (ЕС) 2017/2096. Ще се въведе изискване предаването и приемането на отработен катализатор, отделен от МПС или ИУМПС да става само с декларация за произход, попълнена от собственика на МПС или ИУМПС.   * **Наредба за реда и начина за изчисляване на размера на финансовата гаранция или еквивалентна застраховка и за предоставяне на годишни справки-декларации при трансграничен превоз на отпадъци**   Ще се въведе възможност за износителите на отпадъци от Зеления списък за оползотворяване в държави извън Европейския съюз в случаи, в които се изисква предварителна писмена нотификация и съгласие по Регламент (ЕО) 1013/2006, да изчисляват размера на изискуемата финансова гаранция по формула, която взима предвид реалната стойност на очакваните разходи.  Приемането на ПМС за изменение и допълнение на актове ще доведе до:   * остраняване на пропуските и неяснотите, които съществуват към момента с прилагането на Наредба за разделно събиране на биоотпадъците и третиране на биоразградимите отпадъци; * допълнение на областите на употреба на стабилизираната органична фракция и ферментационния продукт; * облекчаване на дейността на операторите на МБТ, инсталациите за анаеробно третиране, както и на депата като се дава възможност за по-икономически изгодно и ефективно третиране на стабилизираната органична фракция и ферментационния продукт; * по-ефективното прилагане на разпоредбите по управление на биоразградимите отпадъци, което ще способства за постигане на целите по оползотворяване на биоразградимите отпадъци, както на национално, така и на европейско ниво; * транспониране на Директива (ЕС) 2017/2096, с което ще се избегне наказателна процедура; * ограничаване на случаите на умишлено премахване и кражби на катализатори от МПС; * пълно транспониране на Директива 2012/19/ЕC, с което ще се избегне наказателна процедура; * намаляване на размера на финансовата гаранция, изискуема за превози на неопасни отпадъци за държави извън ЕС в случаите, когато се изисква предварителна писмена нотификация и съгласие. | |
| 5. Негативни въздействия:  *Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни*  Очакваните негативни въздействия са сходни за заинтересованите страни по съответния проблем, поради което въздействията са представени общо за съответната група.  **Вариант 1: Без действие**  **Икономически негативни въздействия:**  Ще продължи да се налага депонирането на стабилизираната органична фракция, което е икономически неизгодно. Използването на произведената стабилизирана фракция в същата регионална система за друга полезна дейност спестява значителни транспортни разходи, както и експлоатационни разходи свързани със закупуването и транспортирането на земни маси.  Износителите на неопасни отпадъци, включени в Зеления списък на *Регламент (ЕО) №1013/2006 относно превози на отпадъци,* за държави, за които се изисква процедура на предварителна писмена нотификация и съгласие, ще продължат да са в неравностойна позиция спрямо лицата, организиращи превози на опасни отпадъци, тъй като размерът на изискуемата финансова гаранция ще се запази еднакъв и в двата случая.  **Социални негативни въздействия:**  В действащата нормативна уредба няма да има текстове, регламентиращи изрично възможността използване на стабилизираната органична фракция за ежедневно запръстяване и ферментационния продукт за употреба в земеделието. Този факт възпира използването им за горепосочените области на употреба.  Няма да се ограничат случаите на умишлено премахване и кражби на катализатори от МПС.    **Екологични негативни въздействия:**  За запръстяване на депата ще се използват земни почви, които се явяват природен ресурс и се нарушава ландшафта.  От друга страна, високите цени на депониране са предпоставка за образуване на нерегламентирани площадки за съхранение на стабилизираната органична фракция и ферментационния продукт.  **Други:**  Основните негативни въздействия при този вариант относно Наредбата за разделно събиране на биоотпадъците и третиране на биоразградимите отпадъци могат да бъдат обобщени по групи заинтересовани страни, както следва:   * Операторите на съоръженията на третиране на биоразградимите отпадъци – икономически неизгодни решения за третиране на остатъчната фракция; * Общини – преждевременно запълване на капацитета депата и необходимост от осигуряване на допълнителни финансови ресурси за изграждане на допълнителни клетки или търсене на нови площадки за изграждане на нови депа.   Директива (ЕС) 2017/2096 няма да е транспонирана, а Директива 2012/19/ЕC ще е непълно и неточно транспонирана, което може да доведе до наказателни процедури.  В случая този вариант е оценен като неефективен.  **Вариант 2: Приемане на Постановление на Министерския съвет за изменение и допълнение на нормативни актове**  **Икономически негативни въздействия:**  Не са идентифицирани.  **Социални негативни въздействия:**  Не са идентифицирани.  **Екологични негативни въздействия**:  Не са идентифицирани.  **Други:**  Не са идентифицирани. | |
| 6. Положителни въздействия:  *Опишете качествено (при възможност – и количествено) всички значими потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  Очакваните положителни въздействия са сходни за заинтересованите страни по съответния проблем, поради което въздействията са представени общо за съответната група.  **Вариант 1: Без действие**  **Икономически положителни въздействия:**  Не са идентифицирани.  **Социални положителни въздействия:**  Не са идентифицирани.  **Екологични положителни въздействия:**  Не са идентифицирани.  **Други:**  Не са идентифицирани.  **Вариант 2: Приемане на Постановление на Министерския съвет за изменение и допълнение на нормативни актове**  **Икономически положителни въздействия:**  По-ниски разходи за транспортиране и третиране на стабилизираната органична фракция и ферментационния продукт и спестяване на разходи за депониране.  Ще се намали финансовата тежест за износителите на неопасни отпадъци, включени в Зеления списък на *Регламент (ЕО) №1013/2006 относно превози на отпадъци,* за държави, за които се изисква процедура на предварителна писмена нотификация и съгласие.  **Социални положителни въздействия:**  Дава се възможност ферметационният продукт да се използва в земеделието, а стабилизираната фракция за оползотворяване, вместо депониране.  Ще се ограничат случаите на умишлено премахване и кражби на катализатори от МПС.  **Екологични положителни въздействия:**  Спазване на йерархията по управление на отпадъците и изпълнение на целите на национално и европейско ниво за рециклиране на битови отпадъци.  **Други**:  С приемането на ПМС за изменение и допълнение на актове ще се постигне:   * транспониране на Директива (ЕС) 2017/2096, с което ще се избегне наказателна процедура; * ограничаване на случаите на умишлено премахване и кражби на катализатори от МПС; * пълно транспониране на Директива 2012/19/ЕC, с което ще се избегне наказателна процедура; * ще бъде дадена възможност, износителите на неопасни отпадъци, включени в Зеления списък на *Регламент (ЕО) №1013/2006 относно превози на отпадъци,* за държави, за които се изисква процедура на предварителна писмена нотификация и съгласие, да предоставят финансова гаранция, изчислена на база на реални разходи, а не по общия ред приложим за трансгранични превози на опасни отпадъци. | |
| 7. Потенциални рискове:  *Посочете възможните рискове от приемането на нормативната промяна, включително възникване на съдебни спорове.*  Не са идентифицирани рискове от приемането на ПМС за изменение и допълнение на нормативни актове. | |
| 8.1. Административната тежест за физическите и юридическите лица:   Ще се повиши  Ще се намали  XНяма ефект  8.2. Създават ли се нови регулаторни режими? Засягат ли се съществуващи режими и услуги?  Не се създават нови регулаторни режими и не се засягат съществуващи регулаторни режими. | |
| 9. Създават ли се нови регистри?  Не  Когато отговорът е "да", посочете колко и кои са те | |
| 10. Как въздейства актът върху микро-, малките и средните предприятия (МСП)?  X Актът засяга пряко МСП   Актът не засяга МСП   Няма ефект  Проектът на ПМС за изменение и допълнение на нормативни актове засяга МСП, доколкото те попадат в обхвата на заинтересованите страни по т. 3 от настоящата оценка. | |
| 11. Проектът на нормативен акт изисква ли цялостна оценка на въздействието?   Да  Х Не | |
| 12. Обществени консултации:  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.*  Не се предвижда извършване на цялостна оценка на въздействието.  Проектът на ПМС за изменение и допълнение на нормативни актове ще бъде публикуван за обществени консултации за 30 дни на интернет страницата на МОСВ и на Портала за обществени консултации. | |
| 13. Приемането на нормативния акт произтича ли от правото на Европейския съюз?  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).*  Х Да   Не  Измененията в НИУЕЕО оборудване произтичат от правото на Европейския съюз, но поради факта, че са незначителни промени за тях не е правена оценка на въздействие на ниво Европейски съюз.  Част от измененията в НИУМПС произтичат от правото на Европейския съюз, за които са правени обществени консултации на европейско ниво:  http://elv.exemptions.oeko.info/index.php?id=58 | |
| 14. Име, длъжност, дата и подпис на директора на дирекцията, отговорна за изработването на нормативния акт:  Име и длъжност: директор на дирекция „Управление на отпадъците и опазване на почвите“  Дата:  Подпис: | |